JohanHeinsen/ENO huggingface dataset:
Aalborgs Stifts Adresseavis, 1823-06-30
J Aaret 1819 ere af private Sager, der angaaer Fornærmelser i Ord og Gjerning ifølge den indførte summariske Procesform ved Retterne i Danmark behandlet 2007, hvoraf 1609 ere forligte, 78 udsatte, 17 henviste til Afgjørelse ved de ordinaire Retter og 303 paadømte. Det fortjener i Særdeleshed at bemærkes, at af de 365 Sager, der i f. A. have været behandlede i den Kongl. Lands Over- samt Hof- og Stadsrets 2det Vidnekammer, i Overeensstemmelse med Forordningen af 20de October 1819, ere 335 forligte, 26 udsatte og kun 4 paadømte. Da det saaledes ved de for forløbne Aar indkomne Beretninger er tilstrækkeligen godtgjort, hvor gavnlige Virkninger Forordn. af 20 October 1819 har havt til at indskrænke de forhen saa hyppige Rettergangssager i Anledning af reelle og verbale Jnjurier, saa har Hans Majestæt allernaadigst bifaldet, at det ikke længere vil være fornødent, at der gjøres særskildt aarlig allerunderdanigst Jndberetning om oftmeldte Forordnings Virkninger, hvorimod Tabellen over de, i Medhold af Forordningen, behandlede Sager kan forelægges Hans Majestæt, i Forbindelse med den almindelige Beretning, der aarlig allerunderdanigst nedlægges over Forligelses-Jndretningens Fremskridt.
Aalborgs Stifts Adresseavis, 1823-06-30
Blandinger. Ladegaarden af Hovedgaarden Høiriis i Hammerum Herred er i forrige Uge afbrændt. Jntet Menneske eller Creatur skal derved være kommen til Skade. Saisonen begyndte Søndagen den 1ste Juni ved det fordeelagtig bekjendte Søebad i Apenrade; det for Badegjæsterne indrettede smukke Conversationshuus, ligger imponerende paa Egnens høieste Banke, omgivet, som hele Veien derhen, af det smukkeste Skovpartie man kan see, med en Afvexling i Situationer, der minde dem som have seet Norge, om dette og andre Bjerglande; hver Søndag er Assemblee og Bal i en smukdecoreret Salon, 50 Fod lang og af 2 Stokværks Høide, oplyst ved 3 Lysekroner og en Snees argandske Lamper. Musiken har sin Plads paa et Orchester Gallerie. Af det Heles smagfulde Anlæg og kloge hensigtsrette Bestyrelse har Hr. Dr. Neu ber indlagt sig uforgængelige Fortjenester.
Aalborgs Stifts Adresseavis, 1823-06-30
Skibe, ind- og udclarerede ved Aalborg Toldkammer.
Aalborgs Stifts Adresseavis, 1823-06-30
Den 28de Junii. Jndclarerede, Skipper B. Geneske fra Kjøbenhavn med Tjære og Stykgods. J. Theilmann fra dito med Salt og Stykgods. M. Jversen fra dito med Salt. B. Petersen fra dito med Tjære, Salt m.m. L. Christensen fra dito med Salt, Steenkul og Stykgods. J. Sørensen fra Altona med Stykgods. P. Haaning fra Kjøbenhavn med Viin og Stykgods. - Udclarerede, Skipper S. Willumsen til Kjøbenhavn med saltede Sild, Smør, m.m. A. H. Sjøgreen til Gothenborg med saltede Sild og Kjød. J. Jensen til Mariager, ballastet. C. Cortzen til Aarhuus med saltede og tørrede Sild.
Aalborgs Stifts Adresseavis, 1823-06-30
Døde. Mad. A. L. Sass, fød Petersen, 27 Aar, i Kjøbenhavn. J. Hvistendahl, Sognepræst til Vollersløv og Gjørsløv. Malermester Ole Bentzen, 43 Aar, i Aarhuus.
Aalborgs Stifts Adresseavis, 1823-06-30
Aalborg Kirker. Døbte. Den 22de Juni, Kjøbmand S. Bjerrings Søn, Ludvig Christian Milling; Fadd. Frue Kammerraadinde Poulsen, Jfr. D. K. Bjerring, Kammerraad Poulsen, Consul Wigelsen, Handelsbetjent N. P. Christensen, Barnets Fader og Broder. - Toldbetjent H. R. Fischers Søn, Johan Frederik; Fadd. Mad. O. Schou, Jfr. A. Nielsen, Toldbetjenterne, Lieutenant v. Olufsen, Dannebrogsmand Elsborg, Lund, Kaastrup, Rostrup, Nielsen, Skoemagermester Hoffmann. - Skibstømmermand M. Binderkranzes Datter, Beate Sophie; Fadd. J. Christensen, Jfr. M. Widsted, Kjøbmand Plaate, Viinhandler Weile, Garver Petersen, Skibstømmer mester O. Meyer, Smedemester Winde, Styrmand Korsholm. Den 25de, Justitsraad og Stiftsphysicus Hansens Datter, Maren Henrikke Christine; Fadd. Mad. Sadolin, Jfr. Hillerup, Justitsraad og Committeret i det Kgl. Rentekammer, Lund, Cancellieraad Gleerup, Capitainlieutenant Wigelsen Ridder, af Dannebrog og Dannebrogsmand, Overkrigscommissair Schmidt, Overauditeur Koefoed, Apotheker Kayerød, Adjunct og Cand. theol. Milling, Kjøbmand Gjød wad. Den 27de, Kammerjunker og Major v. Moltkes Søn, Adam Anthon Frederik Herman, Fadd. Stiftsdame Frøken Moltke, Frue Juliane Moltke, Hans Excellence Geheimeconferenceraad, General-Commerce-Jntendant og Baron v. Schubart, Storkors af Dannebrog og Dannebrogsmand, Etatsraad Preetzmann, Oberstlieutenant v. Bruun, Ridder af Dannebrog, Kammerjunker og Capitain de Bretteville, Ridder af Dannebrog og Dannebrogsmand samt Ridder af den franske Lillie-Orden, Majorerne v. Gruner og v. Munster, Consul Wigelsen.
Aalborgs Stifts Adresseavis, 1823-06-30
Begravede. Den 25de Juni, Enkemadame Clemmensen, 76 Aar. Den 26de, Bødkermester O. Hass's Datter, 11 Maaneder.
Aalborgs Stifts Adresseavis, 1823-06-30
Bekjendtgjørelser. Med dybt saarede Hjerter forbigaae vi ikke at anmelde for Venner og Beslægtede vor eneste, inderlig elskede Datters, den 28de Juni indtrufne Dödsfald. Med sjeldent Taalmod udholdt hun de smertefulde Lidelser, der efter Alherrens Villie gik foran hendes sidste salige Stund. I 13 Aar udgjorde hun sine Forældres reneste Glæde og skjönneste Haab: derfor nævne vi vor tabte Han nas Navn med Vemodens bittreste Fölelse, selv medens vi dvæle ved den styrkende Tanke, at vort Tab blev hendes Vinding. Aalborg den 30te Juni 1823. M. Fuhr. T. Fuhr. Præst i Aalborg.
Aalborgs Stifts Adresseavis, 1823-06-30
Efter mange Lidelser af Brystsvaghed og tilsidst Sliimfeber, endte vor elskede Søn Johannes E. Sophus, imorges Kl. 6, hans korte jordiske Liv, i hans Alders 3die Aar. Dette bekjendtgjøres veemodigst for deeltagende Venner af hans Forældre. Aalborg den 29de Juni 1823. M. Sophie Poulsen, H. Poulsen. fød Bergmann.
Aalborgs Stifts Adresseavis, 1823-06-30
Det af Naalemager Østergaard i Hjelmerstald beboede Sted, er til næste Flyttetid at faae til Leie. Worm. 200 Specier ere tilkjøbs i Huset No. 93 paa Reberbanen.
Aalborgs Stifts Adresseavis, 1823-06-30
Undertegnede, som i Følge den høie Stiftsøvrigheds Bevilling af 19de Novbr. er tilladt at øve Fruentimmer Skrædersyening og andet qvindeligt Haandarbeide, skulde ikke undlade herved i forberørte Henseende at anbefale sig, med Tilføiende, at af mig desuden modtages Schavls til Vaskning og Fjeder til Vask og Krusning, samt Hatter til Vask og Blegning; forskjellige Kaskjetter og Halsbaand forfærdiges ligeledes af mig. Reel og billig Behandling forsikres. Min Boepæl er hos Malermester Poulsen i Urbandsgade No. 104. Aalborg den 30te Juni 1823. Elisabeth Fontenay.
Aalborgs Stifts Adresseavis, 1823-06-30
Skipper S. Hoffmann, beliggende ved Toldboden, afseiler om 1 a 2 Dage til Kjøbenhavn, medtager Fragtgods og Passagerer.
Aalborgs Stifts Adresseavis, 1823-06-30
Nye Kartofler bekommes hos Gartner Bruusgaard Aalborg.
Aalborgs Stifts Adresseavis, 1823-06-30
En sølvbeslagen Pibe med Rør er forglemt paa Pindsemarkedet. Eieren kan erholde samme hos Niels Jensen, boende paa Nørregade hos Mad. Mørch, imod at betale denne Bekjendtgjørelse.
Aalborgs Stifts Adresseavis, 1823-06-30
Gaarden Kjellingbroe i Ørum Sogn, under Dronninglunds Birk i Hjøring Amt 1 1/2 a 2 Mile fra Aalborg, der staaer for Hartkorn 6 Tdr. 3 Skpr. 3 Fdkr., for sig selv beliggende, med sine Eiendomme rundt omkring Gaarden uden mindste Fælledsskab, og med den bedste Leilighed til Udvidelse ved Opbrydning, hvorved kan godt græsses og fodres 60 a 80 Kreature, er formedelst uventet indtruffet Tilfælde uden Beboer. Da Bjergningstiden nærmer sig, ønskede Eieren sig samme fraskildt, enten ved Fæste eller Salg, jo før jo kjerere, paa Vilkaar som i begge Hensender vil findes billige. Med Gaarden kan følge foruden anordningsmæssig Besætning, 12 a 14 Stkr. Fæekreaturer, nogle Faar, Kobber=Bryggekjedel, Staal=Kakkelovn med mere Huusgeraad og Gaardsredskaber. Alle tre Tiender af Gaarden er bestemt til Betaling i Penge efter en meget billig Accordt. Reelle og suffisante Liebhavere, melder sig hos Undertegnede, Gaardens Eier. Langholt ved Aalborg den 23de Juni 1823. Lanng.
Aalborgs Stifts Adresseavis, 1823-06-30
Hos Lars Neist i Frederikshavn er til Udsalg: Aalborg Stifts Hielpebibler for den bestemte Priis 2 Rbdlr. Exempl.; Nye Testamenter 3 Mk. Exempl.
Aalborgs Stifts Adresseavis, 1823-06-30
Paa Gravensgade No. 121 i Stuen til Høire, modtages sin og grov Linnedsyening; ligeledes modtages til Brodering, Kraver, Tørklæder, Garneringer, Kapper, m. m.; Alt til de billigste Priser.
Aalborgs Stifts Adresseavis, 1823-06-30
Proclama. Ved Proclama af Dags Dato, som læses for Landsoverretten i Viborg og ved Nibe Byetingsret, ere Alle og Enhver, som formene at have Noget at fordre i Dødsboet efter afgangne Prøveprocurator i Aalborg Amt, Christopher Gleerup Naskou, indkaldte med 12 Ugers Varsel, til, for mig, som Skifteforvalter, at anmelde og beviisliggjøre deres Fordringer. Ligeledes ere den Afdødes Arvinger indkaldte med lovligt Varsel til at anmelde og bevise deres Arveret og til at iagttage deres Tarv under Skiftet; hvilket herved endvidere bekjendtgiøres. Nibe den 23de Juni 1823. Bassesen.
Aalborgs Stifts Adresseavis, 1823-06-30
Auctioner. Onsdagen den 2den Julii d. A. om Formiddagen Kl. 10 slet, bliver paa Aalborg Raadstue opraabt til Bortleielse Græs Afgrøden til Høeslet paa Byens Torveparsel i Vester=Kjær for denne Sommer, efter de ved Auktionen bekjendtgjørende Conditioner, som forinden af Lysthavere kan faaes til Eftersyn hos Magistraten. Aalborg den 30te Juni 1823. Schmidt.
Aalborgs Stifts Adresseavis, 1823-06-30
Tirsdagen den 1ste Juli Eftermiddag Kl. 3 bliver afholdt Auction over en Deel Engslet, ved den saakaldte Enggaard, Frue Statsraadinde Qvist tilhørende. Aalborg den 28de Juni 1823. Schmidt, Auctions-Directeur.
Aalborgs Stifts Adresseavis, 1823-06-30
Efterskrevne Huse her i Byen, tilhørende Stervboet efter afgangne Borger og Vertshuusholder Peder Hausigs Enke Jnger Pedersdatter Farup, nemlig: a) Et Huus No. 16, i Hukken, Viingaardsstrædet kaldet, indrettet til 4 Beboelser, 16 Fag. b) Af Huset No. 57 paa østre Side af Vesterbroes Gade, udenfor Vesterport, 7 Fag, med Haugeplads. c) Et Huus No. 59 Litr. B., Sammesteds beliggende, 5 Fag, og d) Et Huus No. 74 Litr. B., paa nordre Side af Veien til Ladegaarden, 9 Fag med Qvist paa 2 Fag, indrettet til 3 Beboelser. agtes opraabt til Bortsælgelse ved 3de offentlige Auctioner, som afholdes 1ste Gang Onsdagen den 16de Juli, 2den Gang Onsdagen den 23de Juli og 3die Gang Onsdagen den 30te Juli førstkommende, hver Dags Formiddag Klokken 10 slet udi Skrædermester Wilchens Gaard paa Vestergade. Aalborg den 28de Juni 1823. Schmidt. Den Hendrik Jermins Fallitboe tilhørende Arvefæstegaard i Dollerup Bye, Blendstrup Sogn, under Grevskabet Lindenborg, staaende for Hartkorn 6 Tdr. 2 1/5 Alb., samt sammes tilhørende Konge- og Kirke-, Korn- og Qvægtiende, stilles til 3de offentlige Auctioner: Torsdagen den 10de Juli, ) Torsdagen den 17de Juli ) førstkommende. og Onsdagen den 23de Juli ) hvoraf de tvende første afholdes paa Tinghuset i Fiellerad og den tredie i Gaarden selv, hver Dags Formiddag Kl. 11, efter de paa Auctionsstedet bekjendtgjørende Conditioner. Lindenborg den 26de Juni 1823. Kirstein.
Aalborgs Stifts Adresseavis, 1823-06-30
Hovedgaarden Ulstrup i Hundborg Sogn og Herred, under Thisted Amt, staaende for Hartkorn fri Hovedgaardstaxt 13 Tdr. 5 Skpr. 3 Fkr. 2 Alb., med den derved værende Stubmølle med 2 Par Qværne, staaende for Mølleskylds Hartkorn 1 Td. 2 Fkr., bliver stillet til nye Auction, som afholdes paa Gaarden selv Mandagen den 28de Juli førstkommende Kl. 11 Formiddag, og ved samme Auction formeentlig absolut vil blive bortsolgt efter de paa Auctionsstedet bekjendtgjørende Conditioner som forinden ere til Eftersyn paa Undertegnedes Contoir. Med Gaarden følger al den i dens Jorder nedlagte Vinter= og Vaarsæd samt Høeslet. Gaarden har en god Beliggenhed og dens Jorder ere af fortrinlig Bonitet, ligesom dertil er betydelig Høeslet og Tørveskiær. Stuehuset er nyt opbygget i Aarene 1818 og 1819, 2 Etager og grundmuret. Den største Deel af Kjøbesummen kan blive indestaaende i Eiendommen. Denne Bekjendtgjørelse tjener og til Efterretning for Panthaverne efter Placaten af 22de April 1817. Thisted den 9de Juni 1823. Lützhøft.
Aalborgs Stifts Adresseavis, 1823-07-02
Udlandet.
Aalborgs Stifts Adresseavis, 1823-07-02
Krigsskuepladsen. Der er nu fra Hertugen af Angouleme ved en Telegraph depesche kommet den officielle Efterretning til Paris, at den spanske Konge er den 12te Juni om Aftenen bortført fra Sevilla til Cadix. "Saa ere da nu, tilføier et fransk Blad, der meddeler denne Efterretning, alle de Planer strandede, som Man havde lagt, og Man befinder sig nu i den bittre Nødvendighed, at redde det spanske Monarkie, uden at kunne redde dets Konge. Oberst San Miguel er ankommet til Gibraltar, efter Nogles Mening for derfra at gaae til Ceuta og lade Alt sætte i Beredskab, for Nødsfald at kunne føre Kongen derhen, Efter Andres Mening for at gjøre en Mængde Sølvtøi fra Kirkerne i Sevilla i Penge. Den omtalte Depesche fra Hertugen af Angouleme indeholder ogsaa, at de franske Tropper ville være i Sevilla den 21de, hvorfra de da ufortøvet ville afgaae til Cadix. Grev Bordesoult, der commanderer den Ene af de mod Sevilla sendte Colonner, havde, som allerede meldt, vundet en glimrende Seier ved Santa Crux over den constitutionelle General Placencia, hvilken Seier han siden har fortsat. Placencia havde nemlig efter det lidte Tab kastet sig ind i Bjergene, hvor det lykkedes ham at samle 300 Ryttere og 300 Mand Fodfolk. Med disse søgte han paa Veie, der længe havde været ubrugte, at undkomme til Jaen. Grev Bordesoult, som havde faaet Kundskab herom, beordrede Hertugen af Dino til at indhente ham og kaste sig iveien for ham. Han traf ham opstillet paa en høi Flade, hvor han Angreb ham med saamegen Eftertryk, at alle hans Folk bragtes i Uorden, og fangede 260, hvoriblandt omtrent 40 Ryttere, 11 Officerer, og deriblandt en Escadronschef; de Franske mistede 2 Døde og 7 Saarede.
Aalborgs Stifts Adresseavis, 1823-07-02
Om Minas og Østpyrenæerarmeens Bevægelser haves 2 officielle Beretninger; den 1ste fra Marschal Moncey melder, at Mina, efter at have nærmet sig Figueras, har taget Veien til Seo og Cerdagne. Baron Eroles havde da sat sig i Bevægelse af samme Vei. Denne har derefter berettet Marschallen, at Mina var gaaet mod Klosteret i Nuria, men det syntes, som han vilde vende tilbage og atter nærme sig Figueras. Ogsaa St. Priest og Grev Salperwick operere i samme Egn for at passe paa Mina. -De 2 andre Beretninger ere fra Gen. Lieut. Rothenburg i Perpignan af 15de og 16de Junii. Den Første af dem bekræfter, at Mina den 13de om Aftenen havde taget sin Position ved Nuria. Da Veiret var hæsligt og Nuria er en Ørk, der ingen Hjelpemidler tilbyder, maatte han Dagen efter forlade denne Plads. Alle Beretninger, siger han, stemme overeens om, at Mina har kun 2000 Mand hos sig; Baron Eroles har derimod 7 til 8000 Mand, og Tarragona, som hører til hans Division har 3500 Mand. J Depeschen af 16de Juni beretter Rothenburg, at en fjendtlig Colonne, der den 14de Kl. 2 deboucherte gjennem Bjergdalene ved Volcevollera, blev angreben af de Franske under Gen. St. Priest, der tilintetgjorde den hele Colonne, og tog omtrent 600 tilfange, hvoriblandt Gen. Orrea med flere Officeerer. Efter dette, der, som han siger, kun var et falskt Angreb, viiste Mina sig selv henimod Kl. 5 med 1500 til 2000 Mand Fodfolk og Ryttere paa Høiene ved Llo, som han meget hurtigen igjen forlod, da han saae et stærkt Detaschement af Garnisonen i Montlouis, som var opstillet der for at iagttage Fjendens Bevægelser og forsvare Bjergpassene. Han blev nogle Minuter i Err, og fortsatte om Natten sin Marsch til Carol-Dalen, hvorhen de Franske forfulgte ham. Om Morgenen efter Kl. 3 hørte Man en stærk Skyden og Rothenburg troer, ifølge en af ham modtaget Beretning om at 200 Mand allerede ere fangne, at Minas Colonne maa være tilintetgjort og han selv taget tilfange eller omkommet. - Den i Hostalrich indsluttede spanske Garnison har gjort 4 Udfald mod de royalistiske Spanier, hvorved Brigaderen Moses Anton er bleven farlig saaret og er i Livsfare.
Aalborgs Stifts Adresseavis, 1823-07-02
Til Regentskabet i Madrid ere Gesandtere afreiste fra Paris, for Preussen General Royez, for Østerrig Hr. Brunettii, for Rusland Hr. Bulgari, for Sardinien Hr. Sampul. - Regentskabet har dannet en OverintendantsPost over hele Kongeriget (en Overpolitimester), og betroet den til det Kongel. Raads Minister, Arias Prada, som før havde været juridisk Embedsmand, og havde under Cortes's Regjering lidt mange Forfølgelser. - Hertugen af Jnfantado havde i et Brev til Prinds Generalissimus frabedt sig den ham bestemte Post som Præsident for Regentskabet, da han troede sig at mangle de fornødne Kundskaber dertil. Men Hs. K. Høihed fandt ikke for godt, at samtykke deri, og Hertugen modtog da Udnævnelsen. Abisbal befinder sig for Tiden i Frankerig. Han var gaaet fra Madrid med Armeecoureren, men blev i Ver gara, 7 Miil fra Vittoria, arresteret som Flygtning. Den medreisende Coureer meldte det for den franske Commandant i Villareal, som strax sendte et tilstrækkeligt Antal Bevæbnede, der toge ham fra Troestropperne og førte ham over den franske Grændse, efterat han dog iforveien havde maattet taale mange Skjeldsord og Slag.
Aalborgs Stifts Adresseavis, 1823-07-02
Tyrkiet. Lepanto skal ifølge Efterretninger fra flere Kanter være indtaget af Grækerne med Storm den 16de Maj under Anførsel af Marco Botzaris, som skal være bleven haardt saaret. Ogsaa tales om Patras Overgivelse, idet mindste skal den tyrkiske Commandant, Jussuf Pascha, have forladt Fæstningen, og overgivet Commanden til hans anden Befalingsmand. - Partierne blandt Grækerne ere udsonede, alle tidligere Provindsialregjeringer, saasom Arcopagus, Gerousia &c. ere ophævede, og hele Grækenland staaer under een democratisk Centralregjering, der bestaar af 2 Afdeelinger; den Ene den lovgivende, hvis Præsident er Georg Konturioti af Hydra, den Anden den fuldbyrdende, som har til Præsident Pedro Mauromichalos, forhen Fyrste af Maina, bekjendt under Navn af Petrobey. Regjeringen har allerede udstædt mange Forordninger, ligesom og en Proclamation til de europæiske Folk, hvori navnlig takkes for den Bistand, som nogle enkelte Menneskevenner have ydet Grækernes Sag. - Der tales endnu bestandig om Gjennemmarsch af Tropper, hvorved der forefalde skrækkelige Excesser. Larissa er af Tyrkerne sat i den bedste Forsvarsstand.
Aalborgs Stifts Adresseavis, 1823-07-02
America. Jturbide har, som det skal synes, frivillig nedlagt Regjeringen, da, som han siger, den Hensigt, hvori han efter megen Modstand modtog Kronen, ikke længere kan opnaaes. Man raadte ham til, da Befrielseshæren holdt sit Jndtog i Mexico, at gjøre denne Hær Modstand, ogsaa havde han 700 Mand til dette Brug, men han erklærede, at for hans Person vilde han ingen Blodsudgydelse vove, han ønskede kun Landets Sikkerhed. Den soveraine og constituerende Congres har derpaa forsamlet sig den 29de Marts, og indsat et Raad, som skal kaldes den høieste fuldbyrdende Magt, og bestaae af 3 Medlemmer, hvoraf Enhver vexelviis skal præsidere i en Maaned. Raadet kan kun vælges af Kongressens Medlemmer. De nu udnævnte Medlemmer ere: Nicolas Bravo, Guadelupe Vittoria, Pedro Celestino Negrede. Jturbide skal meddet Første forlade Riget, han har valgt Jtalien til sit Opholdsted, og under den Betingelse, at han ikke forlader det, er der tilstaaet ham af Congressen 25,000 Dollars, aarlig, og hans Kone 8,000 efter hans Død.
Aalborgs Stifts Adresseavis, 1823-07-02
Sverrig. Efter Rigstændernes Deputation havde ogsaa det norske Storthings Deputation, for hvilken Statsraad Falsen, førte Ordet, Audientser hos Dronningen og Kronprindsessen. Den 19de Juni skeete Kronprindsessens høitidelige Jndtog i Hovedstaden, hendes Forestilling ved Hoffet, forRigsherrerne og Stændernes Deputerede, Processionen i den store Kirke og den høitidelige Vielse af Erkebiskop Dr. Rosenstein. Der forestaaer endnu en Række af Festligheder. Om Prindsessens Elskværdighed er blandt Publicum kun een Stemme og een Følelse.
Aalborgs Stifts Adresseavis, 1823-07-02
Blandinger. Breve fra Madrid af 15de bekræfte Modrevolutionen i Portugal.
Aalborgs Stifts Adresseavis, 1823-07-02
Urolighederne i Jrland have nu ogsaa udbredt sig til den nordlige Deel af denne ulykkelige Øe. Den 19de kom det paa et Marked i Grevskabet Derry til ordentlig Skyden, mellem Katholikerne (Ribbandmen) og Protestanterne Orangemen), hvori de Første bleve slagne med et Tab af 12 Døde og 30 Saarede, og tilsidst bleve ogsaa deres Huse plyndrede.
Aalborgs Stifts Adresseavis, 1823-07-02
Staden Palma paa Majorca har for dens store Usselhed Skyld faaet Skattefrihed, saalænge den gule Pest hersker der. Hr. v. Kotzebue vil tiltræde en ny Reise om Verden. Det til denne Expedition bestemte Skib er femgange større end Skibet Rurik, som han før reiste med, og skal bemandes med 100 Søesoldater. Hans nuværende Hensigt er at faae fuldstændig geographisk og videnskabelig Kundskab om de Egne og Lande, han besøgte paa sin første Reise.
Aalborgs Stifts Adresseavis, 1823-07-02
Hertugen af Reichstadt (den unge Napoleon) var kjørt sin Moder imøde ved hendes Ankomst til Wien.
Aalborgs Stifts Adresseavis, 1823-07-02
Fædrelandet.
Aalborgs Stifts Adresseavis, 1823-07-02
Kjøbenhavn. Den 28de Junii.
Aalborgs Stifts Adresseavis, 1823-07-02
Da Hans Høihed Prinds Christian med Gemalinde den 19de dennes ankom til Sorøe, hvor Høisamme overnattede, bleve de modtagne af Disciplene i Sorøe Academies Skole med en smuk af Lector L. S. Jngemann forfattet Velkomstsang, der er meddeelt i det igaar udkomne Nummer af Bladet "Harpen" No. 26.
Aalborgs Stifts Adresseavis, 1823-07-02
J Løverdags den 21de forsvarede Cand. Juris V. H. Dreier, en Søn af Høiesteretsadvocaten, sin for Licenciatgraden i Lovkyndigheden skrevne Afhandling "Om reelle Jnjurier, De ordentlige Opponenter var: Dhrr. Statsraad Hurtigkarl og Professor Kolderup Rosenvinge. Fra Auditoriet opponerede Dhrr. Conferentsraad Ridder Schlegel, Licenciarus Juris, Auditeur og Bureauchef Kall og Cand. Juris Normann. Respondens var Studiosus Juris Jacob.
Aalborgs Stifts Adresseavis, 1823-07-02
Tirsdagen den 1ste Juli høitideligholdes Regentsens 400aarige Jubileum. Professer Peter Er. Müller, det theol. Facultets Decanus, holder en Tale Provsten paa Regentsen, Professor Rasm. Nyerup, har indbudet ved et Program til denne Fest, hvor han i alphabetisk Orden nær ner 200 i Litteraturen bekjendte Lærde, der alle have været Regentsianere. Aftenen festligholdes ved en Souper, hvori samtlige academiske Borgere og Litterati ere indbudne til at deeltage og hvortil Enhver, der deeltager, bidrager 2 Rbd. - Dersom Veirliget tillader det, er denne Souper bestemt til at finde Sted, i Regentsgaarden. Bygningen, der som bekjendt er beliggende paa Kjøbmagergade ligefor Landemærket og omfatter begge Hjørnerne af Kristalgaden og af store Kannikestrædet bliver i denne Tid oppudset og malet. - Regentsen blev stiftet 1623 af Kong Christian 17, og er indrettet til Boelig for Provsten, 5 Decani eller Jnspectores og 100 Studerende. - Nærmere Underretning om denne vigtige Stiftelse kan Enhver, der interesserer sig derfor, erholde af et lidet i Aaret 1809 udkommet Skrift: Efterretninger og Regentsen af Prof. Nyerup.
Aalborgs Stifts Adresseavis, 1823-07-02
Nogle af Medlemmerne af den Kongelige Theater-Etat, hvoriblandt Frydendahl, Dr Ryge, Liebe, Stage, Overskou, Damerne Spindler, Brenøe, Eisen o.a. fl., agte at give 12 Sommerforestillinger paa det Kongelige Theater, der tage deres Begyndelse midt i næste Maaned og aabnes med et nyt Lystspil: Peter og Poul, af Castelli. Selskabet agter, efter Sigende at give for det meste ganske nye Stykker og nogle saa gamle, der i mange Aar have været ufortjent henlagte. Forpagter Feldtkummels Bryllup, eller Saragossas Belering, skal ogsaa være bestemt til Opførselse, og er et af de faa Kotzebuiske Lystspil, der ere opførte paa det Kongelige Theater. - Hof=Violon Wexschall skal føre Orchestret an til disse Forestillinger, der, især dersom det skjønne Veir skulde forandre sig, udentvivl ville blive temmeligen besøgte. -